Številka: 354-141/2020-1

Datum: 2. 9. 2020

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 18. redni seji Mestnega sveta Mestne občine Ptuj |
|  |  |
| **NASLOV:** | **Predlog Sklepa o začetku postopka zapiranja odlagališča CERO Gajke** |
|  |  |
| **PRIPRAVILA:** | Skupna občinska uprava občin v Spodnjem Podravju  Alenka Korpar, direktorica |
|  |  |
| **PRAVNA**  **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19) |
| **POROČEVALEC:** | Alenka Korpar, direktorica |
|  |  |
| **PRISTOJNO**  **DELOVNO TELO:** | Odbor za okolje in prostor ter gospodarsko infrastrukturo, Odbor za gospodarstvo, Odbor za finance |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o začetku postopka zapiranja odlagališča CERO Gajke v predloženem besedilu. |

Nuška Gajšek

županja

Priloge:

* predlog sklepa z obrazložitvijo
* kronologija

Predlog

september 2020

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj, na \_\_\_\_\_\_\_ seji, dne \_\_\_\_\_\_\_, sprejel naslednji

**S K L E P**

**o začetku postopka zapiranja odlagališča CERO Gajke**

1.

Mestni svet Mestne občine Ptuj soglaša, da se prične s postopkom zapiranja odlagališča CERO Gajke.

2.

Aktivnosti v zvezi z zapiranjem odlagališča CERO Gajke se izvedejo v skladu z veljavno zakonodajo. Vsi ostali objekti na območju CERO Gajke ostanejo v funkciji.

3.

Ta sklep prične veljati z dnem sprejema na Mestnem svetu Mestne občine Ptuj.

Številka: 354-141/2020-1

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obrazložitev:

Dne 23. 10. 2002 je bila med Mestno občino Ptuj in takratno Mestno četrtjo Jezero sklenjena odškodninska pogodba št. 352-06-4/98 (v nadaljevanju: pogodba). Dne 29. 9. 2003 je mestni svet sprejel Odlok o ustanovitvi proračunskega sklada (Uradni vestnik MO Ptuj, št. 10/03). V nadaljevanju so sledile aktivnosti, kot so podane v kronologiji aktivnost v zvezi s CERO Gajke v obdobju 2002 do 2020, ki je priloga tega sklepa.

Pred iztekom veljavnosti pogodbe (20. 6. 2018) je mestni svet, na 40. redni seji dne 21. 5. 2018, sprejel Sklep o soglasju k bonitetam po izteku veljavnosti pogodbe o medsebojnih pravicah in obveznostih za izgradnjo CERO Gajke, št. 352-06-4/98-503, z dne 23. 10. 2002. Sprejeti sklep je vseboval podaljšanje bonitet (odškodnine in druge ugodnosti) od 20. 6. 2018 do sprejema proračuna za leto 2019; prejemanje odškodnine se je razširilo še na dva gostinska lokala (Okrepčevalnica Majda in Villa Monde - Uradni vestnik Mestne občine Ptuj, št. 8/18). Kasneje se je sklep še trikrat spreminjal in dopolnjeval, trenutno velja podaljšanje bonitet do sprejema proračuna za leto 2021.

Mestna občina Ptuj v sodelovanju s Skupno občinsko upravo občin v Spodnjem Podravju ob zapiranju odlagališča CERO Gajke upošteva naslednje zaveze in izvede navedene aktivnosti:

* prične s pridobivanjem vseh potrebnih dovoljenj za zapiranje odlagališča CERO Gajke,
* v proračunu Mestne občine Ptuj zagotovi sredstva za zapiranje (porabi se tudi namensko zbrana sredstva v proračunskem skladu, ki bodo konec leta 2020 znašala 747.044 EUR),
* zaradi zapiranja odlagališča ne pride do ukinjanja delovnih mest (po potrebi se izvedejo prerazporeditve presežnih delavcev) zaposlenih na odlagališču CERO Gajke,
* na obstoječi lokaciji še vedno ostanejo zbirni center (kot ga mora občina zagotavljati v skladu z zakonodajo), kompostarna in drugi objekti zgrajeni v okviru investicij izgradnje CERO Gajke, razen odlagališča nenevarnih odpadkov, ki se zapre,
* ukinejo se vse bonitete (odškodnine in druge ugodnosti) - izplačevanje se zaključi v skladu z veljavno odločitvijo MS MO Ptuj (do sprejema proračuna za leto 2021),
* sredstva za delovanje ČS Jezero in Spuhlja iz naslova bonitet (900 EUR mesečno za ČS Jezero oz. 1.900 EUR mesečno za ČS Spuhlja) se zagotovijo v okviru vsakokratnega proračuna ČS,
* v proračunskem letu 2021 se na lokaciji pri potoku Rogoznica uredi športno igrišče v Četrti skupnosti Jezero v velikosti rokometnega igrišča z ustreznimi spremljajočimi objekti,
* vodijo se vse nadaljnje aktivnosti za investicijo Rekonstrukcija glavne ceste Ptuj – Spuhlja (G1-2) na odseku 0249 Ptuj-Spuhlja in gradnjo pločnika Budina – Spuhlja ob cesti G1-2 PTUJ,
* v zvezi s kabliranjem zračnih infrastrukturnih vodov v ČS Jezero se izvedejo aktivnostmi s posameznimi upravljalci infrastrukturnih vodov za izvedbo teh aktivnosti.

Na podlagi navedenega predlagam Mestnemu svetu Mestne občine Ptuj, da po obravnavi sprejme predlog Sklepa o začetku postopka zapiranja odlagališča CERO Gajke v predloženem besedilu.

Pripravila: Nuška Gajšek

Alenka Korpar županja